PATVIRTINTA

 Varėnos ,,Ąžuolo“ gimnazijos

 direktoriaus 2019 m. rugpjūčio 30 d. įsakymu Nr. V-145

 (2020-12-17 redakcija V-124)

**VARĖNOS ,,ĄŽUOLO“ GIMNAZIJOS MOKINIŲ LANKOMUMO APSKAITOS IR NELANKYMO PREVENCIJOS TVARKOS APRAŠAS**

**I. BENDROSIOS NUOSTATOS**

1. Varėnos ,,Ąžuolo“ gimnazijos mokinių lankomumo apskaitos ir mokyklos nelankymo prevencijos tvarkos aprašas (toliau Aprašas) reglamentuoja klasių vadovų, dalykų mokytojų, socialinio pedagogo, direktoriaus pavaduotojų ugdymui veiklą gerinant mokinių pamokų lankomumą, stiprinant kontrolę ir vykdant pamokų nelankymo prevenciją bei tėvų ir mokinių funkcijas.

2. Aprašas nustato mokinių lankomumo Varėnos ,,Ąžuolo“ gimnazijoje apskaitą ir prevencines poveikio priemones mokyklos nelankymui mažinti bei padedančias mokiniui įgyvendinti teisę į mokslą.

3. Aprašo tikslai:

3.1. gerinti mokinių mokymo(-si) kokybę ir didinti mokymosi motyvaciją;

3.2. laiku nustatyti nelankymo arba vengimo lankyti mokyklą (pamokas) priežastis ir jas pašalinti;

3.3. organizuoti savalaikį konsultavimą, švietimo pagalbos teikimą nedalyvavusiems pamokose mokiniams (iki 16 metų ir vyresniems);

3.4. vykdyti mokinių iki 16 metų mokyklos nelankymo prevenciją.

4. Vartojamos sąvokos:

**mokyklą (pamokas) vengiantis lankyti mokinys** – tai mokinys, be pateisinamosios priežasties neateinantis į visas tą dieną vykstančias pamokas arba nelankantis atskirų mokomųjų dalykų pamokų;

**mokyklos nelankantis mokinys** – tai mokinys, per mokslo metus praleidęs per 50 proc. pamokų; **nepateisintos pamokos** – be pateisinamosios priežasties praleistos pamokos, kai nėra pateiktas pamokas teisinantis dokumentas.

**II. ATSAKINGI ASMENYS IR JŲ FUNKCIJOS**

5. **Mokinys(-ė) ir tėvai (globėjai)**:

5.1. **mokinys** privalo punktualiai ir reguliariai lankyti mokyklą;

5.2. **tėvai (globėjai)** atsako už vaiko pamokų lankomumą, užtikrina punktualų ir reguliarų gimnazijos lankymą LR Švietimo įstatyme nustatyta tvarka;

5.3. **mokinys(-ė) ir tėvai (globėjai**) yra atsakingi už dokumentų, pateisinančių praleistas pamokas pateikimą klasės vadovui;

5.4. **mokinys(-ė) ir tėvai (globėjai**) iš anksto žinodami apie nedalyvavimą kitos dienos pamokose, iš vakaro privalo informuoti klasės vadovą telefonu, per el. dienyną ar informuoti raštu (2 priedas);

5.5. **ligos atveju** – privalo informuoti klasės vadovą telefonu arba per el. dienyną **pirmą ligos dieną;**

5.6. **mokinys ir tėvai (globėjai),** esant svarbiai priežasčiai mokiniui išeiti iš gimnazijos nepasibaigus pamokoms, nedelsiant apie tai informuoja klasės vadovą telefonu arba per el. dienyną, nurodo išėjimo laiką ir priežastį;

5.7. **per mokslo metus** **mokinys(-ė) ir tėvai(globėjai**), iš anksto žinodami apie mokinio nedalyvavimą pamokose dėl itin svarbių priežasčių ilgesnį laiką, ne vėliau kaip prieš savaitę iki nedalyvavimo pateikia prašymą gimnazijos direktoriui, turi teisę gauti iš mokytojų užduotis savarankiškam darbui, už jas sugrįžus atsiskaityti.

5.8. **mokinys(-ė) ir tėvai(globėjai**), iš anksto žinodami apie nedalyvavimą pamokose **baigiantis mokslo metams**, ne vėliau kaip prieš dvi savaites pateikia prašymą gimnazijos direktoriui ir informuoja visus mokytojus, iš jų gauna užduotis savarankiškam darbui ir likus savaitei iki nedalyvavimo už jas atsiskaito. **Jeigu mokinys neatsiskaito iki nurodyto termino, laikomas nebaigęs tos klasės kurso ir jo kėlimas į aukštesnę klasę atidedamas iki rugpjūčio 31 d.**

5.9. **mokinys(-ė),** grįžęs po ligos, ar dėl kitų svarbių priežasčių praleidęs pamokas, pirmą dieną po praleistų pamokų atvykęs į gimnaziją pateikia klasės vadovui prašymą pateisinti pamokas.

 **Pateikiamas popierinis variantas pasirašytas tėvų (globėjų) arba užpildytas dokumentas per tėvų (globėjų) el. dienyną (1 priedas).**

5.10. **mokinys(-ė)** **arba tėvai(globėjai)** dėl **praleistų nepateisintų** pamokų pateikia rašytinį paaiškinimą (jo popierinį variantą arba užpildytą dokumentą per savo el. dienyną **(3 priedas));**

5.11. mokinys, per pusmetį praleidęs 30 % ir daugiau dalykui skirtų pamokų, laikomas **nebaigęs to dalyko kurso** ir privalo laikyti dalyko įskaitą už kiekvieną neatsiskaitytą temą, parašyti kontrolinius darbus, atlikti praktikos darbus ir pan.;

5.12. tėvams(globėjams) rekomenduojama **ne rečiau kaip 2 kartus per savaitę patikrinti** mokinio(-ės) mokymosi ir lankomumo rezultatus el. dienyne;

5.13. **tėvai(globėjai)** užtikrina, kad mokinys pamokų metu nesimokytų vairavimo mokyklose, nedirbtų (nebūtų įdarbintas);

5.14. mokiniams ir tėvams(globėjams) rekomenduojama **išvykas, keliones planuoti mokinių atostogų metu;**

5.15. **mokinys,** dėl sveikatos būklės arba po ligos negalintis dalyvauti fizinio ugdymo pamokose pateikia fizinio ugdymo mokytojui tėvų (globėjų) pasirašytą prašymą, kuriame nurodoma negalėjimo dalyvauti pamokoje(-se) priežastis ir laikas (4 priedas);

5.16. mokinys(-ė), atleistas nuo dailės, muzikos, fizinio ugdymo pamokų, pagal tvarkaraštį turintis to dalyko pirmą ar paskutinę pamoką, pamokoje gali nedalyvauti, už jo saugumą atsakingi tėvai (globėjai). Jei pamokos vyksta kitu metu, mokiniams sudaromos sąlygos saugiai dirbti skaitykloje, sporto salės metodiniame kabinete ar ilsėtis.

5.17. **tėvai (globėjai**) bendradarbiauja su klasės vadovu, dalykų mokytojais, socialiniu pedagogu, bendrabučio auklėtojomis, gimnazijos vadovais sprendžiant vaiko ugdymo(si) ir lankomumo klausimus.

6. **Klasės vadovas atsakingas:**

6.1. už bendrą klasės mokinių pamokų lankomumo apskaitą el.dienyne ir tėvų informavimą;

6.2. kuruojančiam pavaduotojui ugdymui ar socialiniam pedagogui paprašius, parengia ir pateikia informaciją apie galimas mokinių praleistų pamokų priežastis, jau taikytas prevencinio poveikio priemones;

6.3. aiškinasi mokinių savavališko išėjimo (nelankymo) priežastis, apie jas informuoja mokinio tėvus (globėjus);

6.4. kiekvienų mokslo metų pradžioje mokinius ir tėvus pasirašytinai supažindina su Varėnos „Ąžuolo“ gimnazijos mokinių lankomumo apskaitos ir nelankymo prevencijos tvarkos aprašu;

6.5. susirinkimų metu analizuoja mokinių pamokų praleidimo priežastis ir nelankymo pasekmes, aptaria prevencines priemones, siekia įtraukti tėvus į mokinių ugdymo(si) procesą;

6.6. kreipiasi į Vaiko gerovės komisiją dėl švietimo pagalbos priemonių taikymo nelankantiems arba vengiantiems lankyti mokyklą (pamokas) mokiniams;

6.7. sudaro mokinių, dalyvaujančių išvykose pamokų metu, sąrašus ir pateikia juos dalykų mokytojams per elektroninį dienyną;

6.8. ne vėliau kaip per tris dienas po mokinio grįžimo dienyne pateisina praleistas pamokas.

7. **Dalyko mokytojas atsakingas:**

7.1. už mokomojo dalyko pamokų lankomumo žymėjimą ir apskaitą;

7.2. sudaro mokinių, dalyvaujančių renginiuose, išvykose pamokų metu, sąrašus ir pateikia juos dalykų mokytojams per el. dienyną;

7.3. pastebėjęs problemą dėl mokinio lankomumo (pvz., mokinys vengia lankyti pamokas, neatvyksta į atsiskaitomuosius darbus, išeina iš mokomo dalyko pirmų ar paskutinių pamokų ir pan.), nedelsiant informuoja klasės vadovą ir mokinio tėvus (globėjus) telefonu arba per el. dienyną;

7.4. dalykų mokytojai reguliariai elektroniniame dienyne žymi mokinių praleistas pamokas (žymėjimą atlieka tą pačią dieną iki 18 val.).

8. **Socialinis pedagogas:**

8.1. palaiko ryšius su gimnazijos administracija ir kitomis institucijomis, aiškinasi, vertina ir padeda spręsti mokyklos nelankymo problemas, aptaria situaciją su klasės vadovu ir dalyko mokytoju, numato situacijos gerinimo veiksmų planą;

8.2. individualiai dirba su tokiais mokiniais, jų šeimomis;

8.3. teikia siūlymus dėl švietimo pagalbos priemonių taikymo nelankantiems arba vengiantiems lankyti mokyklą (pamokas) mokiniams gimnazijos Vaiko gerovės komisijai.

8.4. informuoja apie gimnazijos nelankymą, vaikų nepriežiūrą policiją, Valstybės vaiko teisių apsaugos ir įvaikinimo tarnybos specialistus.

**III. LANKOMUMO APSKAITA**

9. Pamokų lankomumas fiksuojamas elektroniniame klasių dienyne. Praleistos pamokos žymimos raide ,,n“, pavėlavimai ,,p“, pažintinė, edukacinė veikla, ekskursijos - ,,e“.

10. Pateisinami dokumentai klasės vadovui pristatomi pirmą dieną po praleistų pamokų atvykus į gimnaziją.

11**.Praleistos pamokos pateisinamos:**

11.1. **dėl ligos**:

11.1.1. oficialiu rašytiniu tėvų (globėjų) paaiškinimu (1 priedas).

11.1.2. kai iš pamokų išleidžia klasės vadovas, gimnazijos visuomenės sveikatos priežiūros specialistas ar gimnazijos administracija (liga, nelaimingas atsitikimas). Informuojami tėvai apie išvykimą.

11.1.3. parodomas siuntimas, talonėlis pas gydytoją;

11.2. **dėl kitų priežasčių**:

11.2.1. jei mokinys pamokų metu dalyvauja gimnazijos organizuojamoje veikloje už gimnazijos ribų, (olimpiadose, konkursuose, konferencijose, varžybose ir kt.); jei mokinys pamokų metu dalyvauja organizuojamoje ugdomojoje veikloje gimnazijoje, praleistos pamokos el. dienyne žymimos ,,e“ (edukacija);

11.2.3. jei mokinys atstovauja rajonui pagal muzikos, dailės mokyklų, moksleivių kūrybos centro, Varėnos kultūros centro, Varėnos sporto centro ir kt. institucijų pateiktus sąrašus;

11.2.4. jei mokinys lankosi policijos komisariate, teisme ir kt. tarnybose;

11.2.5. iš anksto paprašius tėvams, kai nedalyvauja pamokose dėl itin svarbių priežasčių ilgesnį laiką (žr. 5.7., 5.8 punktus);

11.2.6. dėl svarbių šeimos aplinkybių;

11.2.7. dėl autobuso, vežančio mokinius į gimnaziją neatvykimo ar vėlavimo;

11.2.8. dėl ypač nepalankių oro sąlygų;

11.2.9. dėl vairavimo **egzamino laikymo**, pateikus vairavimo mokyklos pažymą.

12. **Praleistos pamokos nepateisinamos:**

12.1. savavališkai išėjus, t.y. pabėgus iš pamokų;

12.2. neturint pateisinamo dokumento.

13. Kai yra numatomas sanatorinis ar ilgalaikis gydymas tėvai pateikia gimnazijos direktoriui prašymą ir medicinos įstaigos pažymos kopiją arba pažymą gimnazijai pateikia sanatorinė gydymo įstaiga.

14. Kai skiriamas mokymas namuose, tėvai pateikia gimnazijos direktoriui prašymą ir medicinos įstaigos rekomendaciją.

**IV. LANKOMUMO PREVENCIJA**

15. Siekiant išsiaiškinti pamokų nelankymo priežastis, rekomenduojama atskirų dalykų mokytojams ir klasių vadovams atlikti mokinių anketavimą naudojantis savarankiškai parengtomis arba IQESONLINE sistemoje esančiomis testavimo programomis, skirtomis įvertinti pamokos kokybę, klasės ir pamokos mikroklimatą. Anketavimą gali inicijuoti arba vykdyti ir gimnazijos vadovai.

16. Mokiniams, nedalyvavusiems atskirų dalykų pamokose, dalykų mokytojai gali organizuoti atsiskaitymus po pamokų arba laisvų pamokų metu (kai laisvas mokytojas ir mokiniai). Draudžiama tai daryti kitų dalykų pamokų sąskaita.

 Vadovaujantis Varėnos ,,Ąžuolo“ gimnazijos ,,Atsiskaitomųjų darbų planavimo, organizavimo, vykdymo ir vertinimo tvarkos aprašu“ ir ,,Mokinių pažangos ir pasiekimų vertinimo tvarkos aprašu“ mokiniams, praleidžiantiems pamokas, organizuojami atsiskaitymai ir įskaitos.

17. Dalyko mokytojas išsiaiškina pamokų nelankymo priežastis ir kartu su mokiniu (jeigu reikia, su tėvais, klasės vadovu, socialiniu pedagogu) parengia ir įgyvendina veiksmų planą, kuris užtikrintų pamokų lankomumą. Planas rengiamas popieriniame variante arba el. dienyne.

18. Jei mokinys per mėnesį praleidžia ne daugiau kaip **7 pamokas**be pateisinamos priežasties:

18.1. raštu paaiškina priežastis ir atiduoda klasės vadovui su tėvų (globėjų) parašais;

18.2. sudaro klasės vadovo ir mokinio rašytinį pasižadėjimą dėl pamokų lankymo.

19. Jei mokinys per mėnesį praleidžia **10 ir daugiau pamokų** be pateisinamos priežasties:

19.1. klasės vadovas inicijuoja mokinio, pavaduotojo ir socialinio pedagogo pokalbį ir kartu aptaria prevencines priemones;

19.2. mokinys raštu paaiškina priežastis dėl pamokų praleidimo;

19.3. klasės vadovas informuoja vengiančio gimnaziją lankyti mokinio tėvus (globėjus).

20. Mokinio, pakartotinai per mėnesį praleidinėjančio pamokas be pateisinamos priežasties lankomumo klausimas svarstomas Vaiko geroves komisijos posėdyje, dalyvaujant klasės vadovui ir tėvams (globėjams). Mokiniui, praleidžiančiam pamokas ir po prevencinių priemonių taikymo, taikomos drausminės priemonės.

**V. VĖLAVIMO PREVENCIJA**

21. Pavėlavimu laikomas vėlavimas į pamoką po antro skambučio.

22. Mokiniui, pavėlavusiam į pamoką, dalyko mokytojas el. dienyne pažymi „p“.

23. Dalykų mokytojai reguliariai fiksuoja elektroniniame dienyne mokinių pavėlavimus. Mokiniams vėluojantiems į pamokas, dalykų mokytojai gali pratęsti pamoką per pertrauką arba perkelti pamoką į kitą laiką (kai laisvas mokytojas ir mokiniai).

24. Jei mokinys pavėluoja į pamokas 5 ir daugiau kartų per mėnesį, klasės vadovas pokalbiui į gimnaziją kviečiasi mokinio tėvus (globėjus).

25. Jei mokinys pakartotinai pažeidžia 24 punktą, klasės vadovas kviečia mokinį kartu su tėvais (globėjais) pokalbiui pas socialinį pedagogą, gimnazijos vadovus arba teikia gimnazijos Vaiko gerovės komisijos svarstymui.

26. Jei mokinys vėlavo pusę ir daugiau pamokos laiko ir vėlavimo priežastis nereikšminga, mokytojas gali žymėti „n“ ir rašo el. dienyne pranešimą tėvams.

27. Pakartotinai vėluojant į pamokas ir nesilaikant priimtų susitarimų, mokiniui gimnazijos direktoriaus įsakymu, taikomos drausminės priemonės.

**VI. DRAUSMINIŲ PRIEMONIŲ TAIKYMO IR SKATINIMO SISTEMA**

28. Mokiniui, vengiančiam lankyti pamokas, taikomos šios drausminės nuobaudos:

28.1. rašytinė klasės vadovo pastaba;

28.2. gimnazijos direktoriaus įspėjimas, papeikimas;

28.3. mokinio lankomumo problemos aptariamos gimnazijos Vaiko gerovės komisijoje.

29. Mokslo metų pabaigoje, labai gerai lankantiems mokyklą mokiniams, direktoriaus įsakymu reiškiama padėka, jie apdovanojami padėkos raštais. Gali būti taikomos ir kitos skatinimo formos.

**VII. BAIGIAMOSIOS NUOSTATOS**

33. Varėnos „Ąžuolo“ gimnazijos mokinių lankomumo apskaitos ir gimnazijos nelankymo prevencijos tvarka skelbiama gimnazijos tinklalapyje.

34. Varėnos „Ąžuolo“ gimnazijos mokinių lankomumo apskaitos ir gimnazijos nelankymo prevencijos tvarka gali būti keičiama pasikeitus teisės aktams arba atsiradus naujoms aplinkybėms.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Varėnos „Ąžuolo“ gimnazijos

 mokinių pamokų lankomumo

 apskaitos ir gimnazijos

 nelankymo prevencijos tvarkos

 aprašo

 1 priedas

**VARĖNOS „ĄŽUOLO“ GIMNAZIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Tėvų (globėjų, rūpintojų) vardas, pavardė)

\_\_\_\_\_klasės auklėtojai (-ui)

PRAŠYMAS

20\_\_\_ m.\_\_\_\_\_\_\_\_\_\_\_\_\_\_\_\_\_mėn. \_\_\_\_d.

Varėna

 Prašau pateisinti mano sūnaus (dukros)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė) praleistas pamokas nuo\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_.

Nelankymo priežastis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Tėvų (globėjų, rūpintojų) parašas)

 Varėnos „Ąžuolo“ gimnazijos

 mokinių pamokų lankomumo

 apskaitos ir gimnazijos

 nelankymo prevencijos tvarkos

 aprašo

 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

Varėnos „Ąžuolo“ gimnazijos direktoriui

**INFORMACIJA DĖL MOKINIO NEDALYVAVIMO PAMOKOSE**

\_\_\_\_\_\_\_\_\_\_\_\_\_\_\_\_

(data)

Varėna

 Informuoju, kad mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, klasė)

nedalyvaus pamokose nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_ , nes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nurodyti priežastį)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prašau sudaryti galimybę sūnui/dukrai grįžus atsiskaityti už praleistą kursą gimnazijos nustatyta tvarka. Įsipareigojame atsiskaityti pasiruošę savarankiškai.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tėvų (globėjų, rūpintojų) parašas

 Varėnos „Ąžuolo“ gimnazijos

 mokinių pamokų lankomumo

 apskaitos ir gimnazijos

 nelankymo prevencijos tvarkos

 aprašo

 3 priedas

**VARĖNOS „ĄŽUOLO“ GIMNAZIJA**

**MOKINIO PAAIŠKINIMAS DĖL BE PATEISINAMOSIOS PRIEŽASTIES**

**PRALEISTŲ PAMOKŲ**

 Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_klasės mokinys(ė) 20\_\_\_ m. \_\_\_\_\_\_\_\_\_\_\_\_ mėn. praleidau \_\_\_\_\_\_\_\_\_\_\_\_\_ pamokų be pateisinamosios priežasties.

 Neatvykimo priežastys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sprendimo būdai, kad nebūtų praleistų pamokų be pateisinamosios priežasties: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mokinio parašas)

SUSIPAŽINAU: Tėvas / mama / globėjas / rūpintojas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Klasės vadovas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

 Varėnos „Ąžuolo“ gimnazijos

 mokinių pamokų lankomumo

 apskaitos ir gimnazijos

 nelankymo prevencijos tvarkos

 aprašo

 4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė

Varėnos „Ąžuolo“ gimnazijos direktoriui

**INFORMACIJA DĖL MOKINIO NEDALYVAVIMO**

**FIZINIO UGDYMO PAMOKOSE**

\_\_\_\_\_\_\_\_\_\_\_\_\_\_\_\_

(data)

Varėna

 Informuoju, kad mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, klasė)

nedalyvaus fizinio ugdymo pamokose nuo \_\_\_\_\_\_\_\_\_\_\_\_\_\_\_\_\_\_\_\_\_\_iki \_\_\_\_\_\_\_\_\_\_\_\_\_\_\_\_\_\_, nes\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyti priežastį)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tėvų (globėjų, rūpintojų) parašas